Publication: Magyar Közlöny
Issue: MK-2009-56 (Year: 2009, Number: 56)
Era: 2004-2010
Section: [Melléklet a 40/2002. (V. 24.) OM rendelethez]
Paragraph Index: 995

5. Vízgazdálkodási alapismeretek – Ismerje a víz természetes körforgásának folyamatát, a folyamat elemeinek, ill. az ezeket befolyásoló időjárási elemeknek a mérési módjait. – Tudja kiválasztani az egyes mérési munkákhoz szükséges eszközöket, műszereket, ismerje ezek használatának, kezelésének módját és a mérések végrehajtásának szabályait. – Tudja rendszerezni a vízminőségi jellemzőket és a vízszennyező forrásokat. – Ismerje fel a vízminősítési rendszerek közötti elvi és gyakorlati különbségeket. – Ismerje fel a vízháztartás elemei közötti összefüggéseket és a vízkészletváltozás okait. – Tudja alkalmazni és eszközként használni a más, kapcsolódó tárgyakban (különösen matematika, fizika) szerzett ismereteit a hidrosztatikai és hidrodinamikai problémák kezelése során. – Lássa meg a hidraulikai törvényekben, összefüggésekben az általános természettudományos törvények speciális megjelenési formáját. Kiegészítés az emelt szinthez: – Képes alkalmazni az alapvető matematikai statisztikai ismereteit. – Önállóan készít vázlatrajzokat, ábrákat. – Tud vezetékeket méretezni és ellenőrizni. – Tudja a számítási és mérési eredményeket előre megbecsülni, és megállapítani, hogy a kapott eredmény reális-e.

Source: https://magyarkozlony.hu/hivatalos-lapok/a4a8b7b310c72324b9d8320822f65a927bdb0963/dokumentumok/56fae74fa21462385210d71b8a02d05deb4734e2/letoltes